Läinud pühapäeval oli Urvaste kirikus briljantleer neile, kel leeriskäigust on möödunud vähemalt 60 aastat. Registreerumiselehele pani oma nime kirja 13 naist ja üks mees,  kellest enamus käis leeris 1948. aastal. Meie valla praegustest elanikest olid nende seas Eha-Elisie Käis (neiuna Oja) Ruhingust ja Ehame-Õie Lepa Urvastest. Pikima sõidu võttis ette Olev Kendra Kohtla-Järvelt. Teised briljantleerini jõudnud olid Lehte Pukk (Uppin), Enna Maidla (Ploom), Rosalie Vallner, Vaike Pärn (Nikopensius), Salme Eisenberg (Kasepalu), Asta Naadel (Hommik), Ilse Jenas (Värton), Endla Tell (Reivart?), Elaine Zimmermann (Land), Emilie-Aliide Veesaar (Oja?), Heljo Hiller (Kübar).  Pärast armulauaga ning koguduse naiskoori lauluga jumalateenistust ootas asjaosalisi ning nende lähedasi pastoraadis kaetud kohvilaud. Üllar Salumets alustas briljantleeri tähistamise traditsiooni Urvastes mullu suvel.